GRADSKO KAZALIŠTE MLADIH, SPLIT

Trg Republike 1

21000 Split

**ZAPISNIK**

38. sjednice Kazališnog vijeća GKM-a

Sjednica Kazališnog vijeća GKM-a održana je 26. ožujka 2025. godine u prostorijama GKM-a s početkom u 17:30 sati.

Prisutni:

1. Siniša Novković, predsjednik Vijeća

2. Željana Cvitanović, članica Vijeća

3. Zlatko Aljinović, član Vijeća

4. Ivo Perkušić, ravnatelj

5. Mirza Banović, voditeljica računovodstva

Članice vijeća Marija Dukić i Ana Gruica Uglešić opravdale su izostanak.

Prije početka sjednice, predsjedavajući utvrđuje postojanje kvoruma te iznosi prijedlog dnevnog reda:

**Dnevni red:**

1. Usvajanje Zapisnika 37. sjednice Kazališnog vijeća
2. Usvajanje godišnjeg Izvještaja o izvršenju Financijskog plana za 2024. godinu

3. Razno

**Točka 1.**

Članovi vijeća jednoglasno usvajaju zapisnik s prethodne sjednice.

**Točka 2.**

Voditeljica računovodstva, Mirza Banović prisutnima je iznijela obrazloženje izvršenja Financijskog plana Gradskog kazališta mladih za razdoblje siječanj – prosinac 2024. godine.

Sažetak Računa prihoda i rashoda sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda, primitaka i izdataka.

U izvještajnom razdoblju ostvareno je ukupno 981.209,11 EUR prihoda i 1.025.793,01 EUR rashoda. Prihodi su u odnosu na drugi Rebalans financijskog plana (usvojen na 35. sjednici Kazališnog vijeća 21. studenog 2024. god.) ostvareni u iznosu od 110,73%, a rashodi u iznosu od 115,61%. Navedeni pokazatelji proizlaze iz korištenja prenesenih viškova prethodnog razdoblja. Na transakcijskom računu Kazališta na dan 01.01.2024. bilo je 93.923,88 EUR, a na dan 31.12.2024. 70.075,37 EUR.

Izvještaj o prihodima i rashodima prema izvorima financiranja

Ukupni prihodi u iznosu od 981.209,11 EUR ostvareni su iz sljedećih izvora:

11 Opći prihodi i primici (Grad) 663.143,37 EUR

31 Vlastiti prihodi 42.039,19 EUR

43 Prihodi za posebne namjene 218.926,55 EUR

53 Pomoći iz državnog proračuna 12.100,00 EUR

54 Pomoći iz županijskog proračuna 40.000,00 EUR

61 Donacije 5.000,00 EUR

Prihodima Grada pokriveni su rashodi za zaposlene u iznosu od 554.317,85 EUR, materijalni rashodi u visini od 110.889,67 EUR i financijski rashodi u iznosu od 2.176,81 EUR.

Vlastitim prihodima pokriveni su rashodi za zaposlene u iznosu od 1.371,29 eura i materijalni

rashodi u iznosu od 40.667,90 EUR.

Namjenskim prihodima pokriveni su rashodi za zaposlene u visini od 1.006,27 EUR, materijalni

rashodi u iznosu od 248.849,65 EUR, financijski rashodi od 288,22 EUR i rashodi za nabavu

dugotrajne imovine u iznosu od 9.125,35 EUR. Rashodi iz ovog izvora su dijelom pokriveni

prenesenim viškom prihoda.

Sredstvima državnog proračuna financirani su materijalni rashodi u visini od 12.100,00 EUR a

sredstvima Županije materijalni rashodi od 40.000,00 EUR.

Donacijama su pokrivene intelektualne usluge u iznosu od 5.000,00 EUR.

**Točka 3.**

Nije bilo tema za raspravu.

Sjednica je završila u 18:00.

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zlatko Aljinović, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/25-01/92

Urbroj: 2181-110-25-1

Split, 26. ožujka 2025.